Qizilqumdagi yangi konda oltin qazib olish boshlandi

Navoiy tog‘-metallurgiya kombinati Markaziy Qizilqumda joylashgan “Bessopantov” ochiq konida oltin qazib olishga kirishdi. Bu haqda UzDaily.uz xabar bermoqda.

Kombinatdagi manbaga tayanib “RIA Novosti”ning xabar berishicha, 2015-yilda 15 million kubometrga yaqin ruda qazib olish rejalashtirilgan. Mazkur loyihaga 60 million AQSh dollari miqdorida investitsiya kiritiladi.
Navoiy tog‘-metallurgiya kombinati O‘zbekistondagi asosiy oltin ishlab chiqaruvchi hamda yagona uran qazib oluvchi korxona hisoblanadi.